OpenLLM-France/wikimedia huggingface dataset:
# Mari vo bepret Mam ar Vretonet

Oberennoù damheñvel pe handelvoù all zo ivez, gwelout Mari ’vo bepred Mamm ar Vretoned.
| ◄ C’houi o Gwerc’hes, leun a c’hras | Mari vo bepret Mam ar Vretonet | Mam Doue, Rouanes Breiz-Izel ► |
Diskan. Mari vo bepret Mam ar Vretonet, Tud a galon vad ha pennou kalet, Mari war hon bro Bepret a reno, Keit ha ma vo mor tro-war-dro !
1. Daleg an oad kentan ar bugel e Breiz A doug hano Mari skrivet en e greiz.
2. Stank en e iaouankis, stank en e gosni, E pign zonj e galon bete tron Mari.
3. Nag a di da Vari e Breiz a weler, Dre-ol tud daoulinet dirak hec’h oter !
4. Nag a gân da Vari e Breiz a glever, E kèr ha war ar mèz, dal ma chilaouer !
5. He mam zo Patrones a belzo warnomp, He fried zant Josep ol a zervijomp.
6. Bep ma varv eur c’hristen e douar Arvor E klever en Envou an or o tigor.
7. Tre Breiz hag an Envou ema bèr an hent, Gant zikour ar Vam vad a garomp kement.
8. Me wel endro dezi, leiz ar Barados, Hon tadou Bretonet, pere hon gortos.
K. G.
# Marivonig

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Marivonnik, gant Fañch an Uhel ;
* Marivonik, gant Narsis Kelien ;
* Marivonig, gant Maurice Duhamel ;
* Marivonig, gant Aogust Bocher
Sellout ivez ouzh :
# Marianna, lip da bao !

| ◄ Ann tad kristen d’he vap | Marianna, lip da bao ! | Abostoled ann drouk ► |
* Ar gwiniz a zo druz hag huel enn dachenaou,
* Gouel ar Zakramant zo, med ar vugaligou
* Ne c’hallint ket, er meaz, meuli Krouer ar bed,
* Prizouniet eo brema dre ioul hor gannaded ;
* Ar baniel ruz avad enn ear zo displeget,
* War he lerc’h e weler, o iouc’hal souniou louz
* Lampouned ann dispac’h a lezer da redet
* Ha da lakat ar freaz er vro gwech’all didrouz.
* Na kement-se zo brao !
* Marianna, lip da bao !
* Evel ann Ebestel, ar Relijiuzed
* War ar Relijion a brezege bepred,
* Enn hon Iliz-parrez, pa veze Jubile,
* Miret ez euz out-ho brema prezek morse ;
* Med ann dispac’herien, e pep leac’h, a c’hallo,
* Skoazellet ha paeet gand ar Franmasouned
* Krial eneb ar Feiz ha karantez ar Vro,
* Eneb ann dud didrouz bag ar Gatoliked.
* Na kement-se zo brao !
* Marianna, lip da bao !
* Nag a blac’hed iaouank, eun despet d’ho gened,
* Ho deuz, a galoun vad, kimiadet diouz ar bed !
* Ia, troet ho deuz ho c’hein d’ar blijadur, d’ann aour,
* Evit beza mammou d’ann emzivad, d’ar paour ;
* Ar re goz, ar re glanv, ar vugaligou geiz,
* Euz ho divreac’h, m’oar vad, a vezo diframmet,
* Rag houn-nez eo lezenn al laer hag ann difeiz,
* Taolet vezint er meaz hag ho c’houentchou prennet.
* Na kement-se zo brao !
* Marianna, lip da bao !
# Marionig

| ◄ En oèd de ziméein | Marionig | Moéz er botour koed  ► |
* Marionig e oé minouréz (ha merh a digèh vad) bis.
* Biskoah ne oé bet én davarn, é ivèt bouteillad.
* Biskoah ne oé bet én davarn, — é ivèt bouteillad
* Mès er huéh ketan mé ma oueit, é ma bet trompet mat.
* Trompet e oé bet Marionig, get ur huérénad guin
* Lojet hi doé ar er paúé, bet en trenoz vitin.
* En trenoz vitin, mitin mat — ha ként er goleu dé,
* Monet hé zad, hé mam d’hi hlask, get hé deu iondr eûé.
* Ha inde ia dré er ruieu, — pen d’er ben dré er gér,
* Er iouankan ag hé iondred hé hav ar er pauér.
* Er iouankan ag hé iondred — hi hav ar er paué,
* En aral ne oé ket goal bêl e arriúas eué.
* — « Deit hui get-n-emb, Marionig, — deit hui get-n-emb d’er gér,
* Ni e gonzou braú doh hou tad, mar vé oueit é kolér.
* « Ni e gonzou braú doh hou tad, — mar vé oueit é kolér,
* Hou mam, hou mam, Marionig, honnèh, n’larou ket gér. »
* Ha Marionig e ouilé, — ha rézon hi deoé,
* Pêlat e hré doh en davarn, ha séhet hi deoé.
* — « Taúet, taúet, Marionig, — taúet ne ouilet ket,
* Rag ketan malardé e zei, é vehèt diméet. »
* — « Un troh malardéieu, me mam —, e més mé tremenet,
* Ha me zou hoah plahig iouank, é klah me chanj perpet. »
# Mari ar Mason

Oberennoù damheñvel pe handelvoù all zo ivez, gwelout Mari Ar Masson.
| ◄ Mari Flouri | Mari ar Mason | Alliet ar Rolland ► |
* Mari ’r Mason a Bempoul Goelo,
* He deus kollet hec’h alc’houeo ;
* He deus kollet hec’h alc’houeo,
* O retorn eus an ebato.
TRADUCTION. — Marie le Masson, de Paimpol, en Goelo, — A perdu ses clefs (bis), — En revenant des ébats.
Chanté par Maryvonne le Flem, Port-Blanc.
# Mari ar Moal

Oberennoù damheñvel pe handelvoù all zo ivez, gwelout Mari Ar Moal.
| ◄ Janedig an Titro | Mari ar Moal | Kloarek ar Gallig ► |
* Demad d’ac’h holl dud an ti-man,
* Mari ar Moal, pelec’h eman,
* Mari ar Moal, pelec’h eman ?
TRADUCTION. — Bonjour à vous tous, gens de cette maison, — Marie le Moal, où est-elle ? (bis).
Chanté par Françoise Menguy, Port-Blanc.
# Mari ’vo bepred Mamm ar Vretoned

Oberennoù damheñvel pe handelvoù all zo ivez, gwelout Mari vo bepret Mam ar Vretonet.
| ◄ Meulomp hon Salver da veza roet | Mari ’vo bepred Mamm ar Vretoned | Mamm Doue, Rouanez Breiz-Izel ► |
* Mari vo bepret Mamm ar Vretoned
* Tud a galon vad ha pennou kalet
* Mari war hon bro bepred a reno
* ’keit ha vo mor tro-war-dro.
* ’Daleg an oad kenta ar bugel e Breiz
* A zoug ano Mari skrivet en e greiz.
* Stank en e yaouankiz, stank en e gozni,
* pign sonj e galon betek tron Mari.
* Nag a di da Vari e Breiz a ouestler !
* Nag a dud daoulinet dirak hec’h Aoter !
* Nag a gan da Vari e Breiz a glever,
* E kêr ha war ar maez, ’dal ma selaouer.
* He Mamm ’zo Patronez a hell ’zo warnomp,
* He fried Sant Jozeb, holl a servijomp.
* Bep ma varv eur c’hristen war douar Arvor,
* E klever eus an Nenv digeri an nor.
* ’tre Breiz hag an Nenvou ez eo berr an hent,
* Gant sikour ar Vamm vat a garomp kement.
* Me ’wel en-dro d’ezi, ’leiz ar Baradoz,
* Breiziz Koz hon Tadou ’zo ouz hon gortoz.
# Var be du e tro Breiz ?

Ar vinistred parizian, pa deuont da frikota d’hor Bro, a gemer plijadur o rei a bep seurt meuleudiou d’eomp evid ober goap ouzomp ar gwella ma c’hellont. Ober a reont holl an neuz da veza kontant braz diouz ar Vretoned, ha goulskoude ma ne vefe nemed kannaded Breiz e Pariz, ar gouarnamant na rafe ket kement a falloniou ha ma ra breman, gant aotre kannaded ruz ar C’hreizdeiz, hag en despet da zeputeed hor bro, an darn vrasa anezo da vihana hag a zo euz ar gostezen wenn da lavaret eo breizad.
E korz eur weladen en deuz great da Raozoniz er miz tremenet, Clemenceau a lavare :
« Euruz oun, emezan, o welet Breiz o tont d’ar Republik ».
Ha gwir eo kement-se ?
Gwaz a ze neuze ma ia hor Bro d’eur gouarnamant ken disleal hag an hini a zo breman ! Gwaz a ze ma ia Breiz d’eur Republik franmason, gwerzet d’ar Juzevien, ha n’e deuz great beteg-hen seurt vad evid hor bro ! Republik ar Vlokarded n’e deuz great nemed drouk d’eomp-ni, Bretoned ! Kaset e deuz er-meaz hor skoliou frered ha seurezed, ha red eo da veur a hini breman kas o bugale da skoliou dizoue ar gouarnamant. Nac’het e deuz ouzimp ar gwir da heuil ar relijion a gavomp ar gwella ; gwalgaset omp abalamour ma fell d’eomp delc’her d’hor feiz.
Hag ouspen c’hoaz, ar Republik gall e deuz klasket miret ouzomp da gomz o brezonek, e iez hor c’hentadou koz, e iez kaër an Arvor. Mez kollet e deuz he foan, rak ar Vretoned a fell d’ezo c’hoaz, en despet da bep tra, delc’her mad d’ar brezonek. Ha mad a reont !
Ha breman c’hoaz, gouarnamant Pariz a deu da laërez d’eomp adarre Linen an Ouest abalamour d’eomp da veza muioc’h-mui sklavourien dindanan ! Gwir eo, eul laeronzi muioc’h pe neubeutoc’h evid ar gouarnamant n’eo kalz a dra, rak laeronsiou awalc’h en deuz dija var e gein !
Hag ez afemp-ni, Bretoned, d’en em sklapa holl goude an dra-ze etre divreac’h ar Republik a zo o ren ? Nan, nan, morse n’en em roïmp d’eur gouarnamant hag a respont ken neubeud ouz hon c’hoantegezou.
Ni, Bretoned, n’en em roïmp biken d’eur gouarnamant hag en deuz nac’het ouzimp hed eur wech hor gwiriou, hor frankizou a bep seurt, d’eur gouarnamant kreizer, hag eneb-brezonek.
Ni ne skoazellimp nemed eur gouarnamant leal evid an holl, didrouz, honest, o rei frankiz da bep barn, eur gouarnamant hag a deufe da genta da Vreiz d’hor c’hlask, en eur rei d’hor bro, evel gwechall, gwir d’en em c’houarn dre he lezennou e-unan.
Eur gouarnamant digreizer ha leal evelse en divije raktal skoazell an holl Vretoned ha ne c’houlennont nemed liberte, frankiz, ha gwir da veza Kristenien ha Kelted da viken !
DIRLEM.
# Var ho poan quemeret

Oberennoù damheñvel pe handelvoù all zo ivez, gwelout Unan-varnuguent Cantic. Enep an excusou vean eus an doueryen-doue.
| ◄ Arrêt, touer Doue | Var ho poan quemeret | Ælez an Eê, deut d’an douar ► |
* Var ho poan quemeret,
* Toueryen, e pretantit
* Escusi ho pec’het ;
* Allas ! lourd en em droumplit ;
* Countrol da ziminui
* Maliç pec’hejou’n dud,
* E c’hresqui mui-ouc’h-mui
* A ra’r goall habitud.
* Fallout a ra deoc’h c’hoas
* Caout escus en ho coler ;
* Mæs ho jarneou zo goaz
* Pa jarneit dre ituper ;
* Ho coler zo ur pec’het,
* Pec’het all ho jarne ;
* Doubl eo-ta ar c’hrevusdet,
* Hac ar pec’het neuze.
* Ma sounche deoc’h e veac’h
* Escuset dre exemplou
* An dud all a gleffac’h
* Sujet d’ar memes comzou,
* Allas ! null eo oc’h escus :
* Exemplou an dud fall
* Biscoas n’o doe ar vertuz
* Da escusi den all.
* Ur circonstanç nevez
* Da beur gresqi ar pec’het,
* E zeo memes hounnez
* Ar goel exempl zo roet.
* Goal exempl en ur c’harter,
* Ouc’h e guntunui
* A ra hed an oll amzer
* D’ar viç perpetui.
* Da zouten oc’h escus,
* Martese e pretantit
* Ne de quet quer grevus
* Al langaich a livirit ;
* Abaoue peur, va Doue,
* Eo eta permettet
* Blasphemi ho Majeste
* E doare tud daonet ?
* Me gret e lavarrot
* E jarneit hep e sonjeal ;
* Pe c’hoas ec’h ajoutot
* Ne sonjit nemet farçal :
* Ne dleit-hu quet a zevri
* Sonjal en ho comzou !
* Ha c’hui falfe deoc’h c’hoari
* Divar goust an Autrou ?
* Facil, un escus all
* Eo nemet estropia
* Ne rit ho comzou fall
* Dre an anter peurvuya ;
* Mæs pa zint en o antier
* Termenyou direspet,
* Perac eus a anter-guer
* D’ho Toue o lavaret ?
* Diouc’h oc’h esperianç
* Barnit a c’hui ve countant
* Ma teue en ho presanç
* Ur re benac insolant
* Dre dreus-goumz d’ho maltreti,
* Pe dre langaichou cûs ;
* C’hui ouffe e suporti,
* Na caout mad e escus ?
* Oc’h an traou ho ties,
* Eme c’hui, e jarneit ;
* An Autrou Doue jamæs
* Offansi na bretantit.
* Hoguen, m’er goulen ouzoc’h,
* Ha ræsounabl e ve,
* Pa raï traou all poan deoc’h,
* Mont d’attaqui Doue ?
* Hoguen e drouc ebet,
* C’hoas, eme c’hui, ne songit ;
* Ha rac-se n’ouffet quet
* Blam ar pez a livirit ;
* Mæs, ho comzou seulamant,
* Hep goal intantion,
* N’int-hi quet comzou choquant,
* Dign a bunition ?
* Teir gueich en un nosvez
* Gueichall Pêr a jarneas ;
* Ar rest eus e vuez
* D’e dri jarne e voelas :
* Penaos-ta cridi goude,
* Jarneer revoltet,
* E cant ha cant mil jarne
* Ne ve pec’het ebet ?
* Inutil bras eo
* Clasq excussou davantaich ;
* Den sur ne approuvo
* Ho jarneou, ho qüal langaich.
* N’eus mui nemet ur voyen
* Evit beza divlam :
* Cheinch hac ober pinigen
* Eus ho langaich iffam.
* O va zeaud, gouez er vad
* Oud crouet gant va Doue
* Evit trugarecât
* Ha meuli e Vajeste ;
* Evit goulen e c’hraçou
* Amâ var an douar,
* Ha cana meulodiou
* Da jamæs er c’hloar.
* Music melodius
* A gan ar Sent er joa ;
* Va langaich outrajus
* Am rent indign d’ho cana :
* Mæs a hiryo m’er promet,
* Biquen mui, va Doue,
* Eus va fen ne vez clêvet
* Na mallos, na jarne.
# Var bont an Naon̄ed

Oberennoù damheñvel pe handelvoù all zo ivez, gwelout War bont an Naoned.
| ◄ Bonhommik | Var bont an Naon̄ed | ’N eur vont d’ar feunteun da vid dour ► |
* 1
* Pa oan var bont an Naonned,
* digedon lanlira,
* Pa oan var bont an Naonned,
* digedon lonla,
* Ober ma froumenad,
* digedon lanlira,
* Ober ma froumenad,
* digedon lonla :
* Comme j’étais sur le pont de Nantes,
* digedon lanlira,
* Comme j'étais sur le pont de Nantes,
* digedon lonla,
* Faisant ma promenade,
* digedon lanlira,
* Faisant ma prome
* digedon lonla :
* 2
* Me rekontraz bergeren
* Var ar pont o wela.
* 3
* Ha me c’ houlez diganthi:
* — « Petra peuz da wela ? »
* 4
* — « Va goalen aour emezi
* « ’Zo koued enn dour ama. »
* 5
* — « Pegement a rafec’h d’in-me
* « Me ialo d’hi zapa ».
* 6
* — « Pemp kant skoëd ’m euz em arbel,
* « A rin ’volonte vad
* « Mar galfoc’h hi zapa. »
* 7
* Var ar c’henta plonjaden
* E n’oa touchet nitra.
* 8
* Var an eilved plonjaden
* Goalen touchet e na.
* 9
* Var an derved plonjaden
* Setu e oa beuzet.
* 10
* He vamm d’haon enn penest
* Kommanset da wela.
* 11
* — « Va malloz ’raon d’ar merc’hied,
* « Kaus ma beuzet ma mab. »
* 12
* ’Ba palac’h ’vo interet ?
* ’Ba Kornik bered Naon̄ed,
* 13
* E leac’h ma ziskenn bemde
* Daou, tri seurt lapoused.
* 14
* Var he ve a zo savet,
* Fleuren deuz ar c’haëra :
* 15
* ’Vit ma tëi an dud yaouank
* Da zaoulina var he ve.
Notes. — La personne qui chanta cette sône, introduisit une variante mélodique três gracieuse, à la dernière mesure du sixième couplet. La voici :
* ↑ ’Raon pour a ran = je donne
* ↑ teï pour teui.
# Nouel Loranza Vihan

| ◄ Va c’hi Fistoulig | Nouel Loranza Vihan | Chom e Breiz-Izel ► |
D’an dimezell Coroller.
* « Kanomp nouel, nouel, nouel !
* « Kanomp nouel, nouel, nouel !
* « Ganet eo Jezuz, hor Zalver,
* « Ganet eo Jezuz, hor Zalver ! »
* A gane Loranza seder,
* Pa ’n em gavas he gwaz er gêr ;
* « Laou Vras », devechour eus e stad,
* Met pell, siouaz ! eus eun den mad !
* Dreist pep tra d’ar zadorn da noz,
* Pe derc’hent eur Gouel a repoz ;
* Touchet gantan e damm moneiz,
* En davarn hen laoske e-leiz.
* Er gêr e veze ’vel eur c’hi,
* Pa na gouske war al leur-zi.
* … « Kanomp nouel, nouel, nouel !
* « Kanomp nouel, nouel, nouel !
* « Ganet eo Jezuz, hor Zalver,
* « Ganet eo Jezuz, hor Zalver !
* A gane Loranza seder,
* Pa ’n em gavas he gwaz er gêr.
* O welet ken bras levene,
* E wad a drôas beh dale,
* Ha d’e vaouez kez Loranza
* E rês eur zabad ar gwasa :
* … « ’Pad ma tigorez da c’henou,
* « Me a dorr ma c’horf er parkou !
* « Goulou ha tan a fell d’in-me
* « Kent evit ma ’z in d’am gwele ;
* « Ma n’em eus dioustu eul lipad,
* « Bremaik, truilhen, ez po bac’had !… »
* Kerkent hag en devoe komzet,
* Ar wregig paour a zo lopet,
* Ha stlapet war ar pondale,
* Kerkouls hag he holl vugale.
* Kalz, en he lec’h, ’dije klemmet ;
* Met e toull he dor e kleved :
* … « Kanomp nouel, nouel, nouel !
* « Kanomp nouel, nouel, nouel !
* « Ganet eo Jezuz, hor Zalver !
* « Ganet eo Jezuz, hor Zalver ! »
* En eur zellet war-zu ar Groaz,
* Ar re vihan a ziskanas :
* « O gwir Doue, Mabig Jezuz,
* « Ouzimp bezit karantezuz !… »
* A-boan m’oa echu o feden,
* E peur-dremenas o anken ;
* Skôet betek fonz e galon,
* « Laou Vras » a c’houlennas pardon !
* War dreuzou e di, diskabell,
* Tenerêt evel eur bugel,
* E zaoulagad leun a zaerou,
* E laras dirag an Nenvou :
* « Va Doue, me am eus pec’het…
* « Da viken ra vezoc’h meulet !
* « M’hen tou da Noz an Nedeleg :
* « ’N do ken « Laou vras » droug ouz e wreg.
# Nouel Berta

Oberennoù damheñvel pe handelvoù all zo ivez, gwelout Nouel Berta (Duhamel).
| ◄ Nouel | Nouel Berta | Nouel ar Rouane ► |
Piou ê ar plac’hic ’c’h a gant ar ru,
Gant he mantel c’hlaz, he brozic ru,
 Hac hi o kerzed ken diread,
He c’horf ganthi beteg he lagad ?
 Mari Jouassin rer anezhi,
Ha Zant Joseb a zo ganthi,
 Ha Zant Joseb a zo ganthi
Conductor d’ar Werc’hes Mari.
 ’N ti ann den cruel p’int arruet, Goulenn da lojan hi ho deus grêt.
 — Leun ma c’hambrjo ha leun ma zi,
Bemdez, deuz a dremeneri,
 Bemdez, deuz a dremeneri,
Ha na vefet ket lojet, Mari.
 Beza ’n efoa eur mab cloarec,
Na d’he dad hen eveus laret :
 — Allas ! ma zad, c’hui ’zo manket
Na pa n’ho peus Mari lojet.
 — Na ma na teus truez outhi,
Kerz war he lerc’h ha distro hi,
 Kerz war he lerc’h ha distro hi
Hac hi laca er marchossi.
 Er marchossi p’int arriet,
Mari da Joseb deus laret :
 — Joseb, Joseb, hastet buan,
Deuz ar merc’hed clasket unan,
 Clasket unan deuz ar merc’hed,
Rac ma foaniou a zo cresket.
 En toul ann nor p’ê arriet,
Na Joseb hen eveus laret :
 — Laret deus Mari d’in donet
Da glasc unan deuz ho merc’hed.
— Ma merc’hed ’zo êt da gousked ; Ken a vo dez na zavfont ket,
 Met Berta ’zo war ann oalet, Honnes a peo, mar keret.
 N’oa ket ar gir peurachuet Nac ar Werc’hes ’zo arriet :
 — Bertet, Bertet, goure ma mab, Me roïo dit eur gopred mad ;
 Zantes er Baradoz a vi, Da oel a vo ’roc d’am hini.
 — Penoz ’c’h alfenn ho sicouri Ha me n’am eus met bete ma as-dorn ?
 N’oa ket e gir peurachuet, Brec’h ha daouarn defoa Bertet ;
 Brec’h ha daouarn defoa Bertet Coulz ha hini he c’hoarezed.
 Na ’bars er c’hraou p’oant arriet Bertet neuze deveus laret :
 — N’oa ket e gir peurachuet, C’huec’h pilad coar ’zo allumet,
 Ha war lerc’h c’huec’h ez oa daouzec, Rac beza oa loar ha stered ;
 Rac beza oa loar ha stered Da c’henel Redemptor ar bed.
 Creiz tre ’n ijen hac eun azen, Mesq eun dornad bihan a foënn ;
 Mesq eun dornadic a foënn glaz Ez eo ganet ar Messias !
# Nouel

| ◄ Na gemerret ket martolodo | Nouel | Nouel Berta ► |
Tostaët, braz ha bihan, prestet d’in ho silanz,
D’ober attansion, gant joa ha rejouissanz. Dorojo ar Baradoz me wel a zo digorret
Gant a prinz Emmanuël, eil ferson ann Drinded.
 Pa bec’has hon tad kentan, o terri lezenn Doue,
Oe serret dor ar Baradoz out-han hac he vugale,
Mes Jesus, dre druez, digorras dor ann nef,
’Zo em grêt den evidomp, — rentomp gloar d’he garantez.
 Pa dè St Joseph hac ar Werc’hes da Vetheleem da em repuï,
Oe serret ann nor out-hê gant kement oa en-hi ;
Oe serret ann nor out-hê gant kement oa en kêr :
Pebeuz tristidiges evit mam hon Salver !
 Hi cavout eur marchosi, el-lec’h na chome den,
Hac em laced en abri, rac ann avel oa ien.
Criz vije gwelet neuze ar Werc’hes, hon itron,
War eun tam foenn azeet, he mab euz poul he c’halon,
 Hac hi font d’hen ambrassi, d’hen lacad da gousked,
Ha da bresanti d’ehan he leas secr ha binniget
. . . . . . . . . . . . . . . . . . . . . . . . . . .  Ann ad-Eternel, p’hen eus gwelet oa ganet ar Messi, Hol eled ad Baradoz hen eus bet digasset Gent ho mouezio ravissant Da gana gloar melodi d’ann Doue hol-buissant.
 Eur steredenn a lugerne dreist ann hol steredenno
E deus casset ann tri Roue da dont da chench a vro, Da visita ’r mabic Jesus, da gass dezhan peb a bresant ;
Pa na c’houl ket a vado, offromp hon c’halon d’ezhan.
 Bloazvès mad a souhetan
 Da gement ’zo en ti-man,
 Bloazvès mad ha evurus,
 Avantur vad d’ar re iaouanc digant Jesus,
 Iec’hed ha prosperire,  Ar Baradoz en finn ho puhe !
Pédernec. — 1888.
# Nouel-Nouel

| ◄ Noz an Nedeleg | Nouel-Nouel | Janed Arc ► |
* Nouel ! Nouel ! a vouez uhel,
* Kanomp herie, kanomp joaus !
* ’N eur c’hraou dister, Jezuz bugel
* A zo ganet !.... Gloar da Jezuz !
* Ewit petra ’n eus ’ta eun Doue bugel
* Kwitât an Nenv, ’lec’h ma oa ken evrus ?
* O tra souezus !
* Ewit kât poan, ha zoken ewit mervel
* En Bethleem eo ê ganet Jezuz.
* E izili a gren holl gant an anoued,
* N’eus d’o diwall nemet plouz ha druilho ;
* Skuilh ’ra daero,
* Hen koulskoude eo Mestr an holl dreo krouet
* Holl C’halloudeg ’ouzomp eo e hano.
* Gant karante demp ’ta d’Hen gwelet, ’n e graou ;
* Gwestlomp d’ean hon c’halon, hon spered
* Net a bec’hed,
* Ha, goude-ze, lakomp war hon muzellou
* Kan an Ele, kan an evurusted !
# Nouel Berta (Duhamel)

Oberennoù damheñvel pe handelvoù all zo ivez, gwelout Nouel Berta.
| ◄ Na Gemeret ket Martoloded | Nouel Berta | An Ter Vari ► |
* Piou e ’r plac’hig c’ha gant ’r ru,
* He mantel c’hlaz he brozig ru,
* Ha hi o kerzet ken diread,
* He c’hof ganti beteg lagad ?
TRADUCTION. — Quelle est la fillette qui s’en va le long de la rue, — Son manteau bleu, son jupon rouge, — Et qui marche si convenablement — Avec son ventre jusqu’aux yeux ?
Chanté par Maryvonne Nicol, Plouguiel.
* Pa oa Mari ha Sant Joseb
* O daou oc’h ober tro ar bed,
* Setu Mari ’n em gavas skuiz
* Ha war du ebed na oa lojeiz.
TRADUCTION. — Pendant qu’étaient Joseph et Marie — Tous deux à faire le tour du monde, — Voilà que Marie se trouva fatiguée, — Et ils n’avaient aucun logement
Chanté par M. Yves Berthou, Pleubihan.
* Pa oa Joseb ha Mari oc’h ober o zro dre ar bed ma,
* Ec’h e Joseb a di da di,
* Da glask lojeriz da Vari.
TRADUCTION. — Pendant qu’étaient Joseph et Marie — A faire leur pèlerinage autour de ce monde, — Allait Joseph de maison en maison — Demander un logement pour Marie.
Communiqué par M. F. Vallée.
# Va buc’h velen

| ◄ War o gwalc’h | Va buc’h velen | An oc’hen er feunteun ► |
* Eur pennad roït d’in va zelenn adstignet
* Vit kana meuleudi d’am buc’h velen garet:
* Ar c’haera aneval gant he c’herniel uhel,
* He bleo flour, he zroad skanv ’vel hini eur gaerell !
* Ar zaout laosket er-maez, penn-da-benn en henchou
* E vleine ar vandenn betek kled ar parkou,
* Ma c’houeze avel dreut, d’an hini gwasketa
* ’Kerze, pleget he fenn, dizehan da voueta.
* En deiziou brumennet, dreist-oll pa goueze glô,
* E welen anezi, ken trist hag ar maro,
* O vont dre harz ar c’hleuz d’eur wrimenn c’holôet
* Evit kavout an tu da veza disglavet.
* Ped gwech, pa oan paotrig, ’vit senti ouz va zad,
* ’M eus he dizarbennet, o kredi ober mat ?
* Neuze va loen feuket en e zao a chome
* ’Vel da glemm war e stad… E petra e sonje ?
* Piou ive ’laro d’in perak, da boent an êst,
* Em c’hase d’ar ragain ? Eus an dra-ze ’oun test,
* Pell-zo, gant ar maro eo aet va buc’h velen,
* Ha koulskoude he neuz ’zo engravet em penn.
# Va c’hi Fistoulig

| ◄ Boc’hig-ruz skol Mousteruz | Va c’hi Fistoulig | Nouel Loranza Vihan ► |
* Ha bez’ e oa va c’hi eus eur ouenn vat pe fall ?
* N’oufen hen diskulia, pe ra vezin-me dall !
* Kentoc’h e oa bihan, etre melen ha gwenn,
* Gant diskouarn bechek hag eul lost bigornen.
* Ar pez a ouzon sur, e oa eur gwall-skraper,
* Doujabl d’e genseurted, enebour d’ar c’hicher,
* Boued ar gorden, fallakr, danjerus d’an estren.
* Hep beza lamm deut-mat gant an amezeien.
* Ouspenn-zé, dic’hailher, dantet er c’hoariou ;
* Pel bragou ne fregas en hor plijaduriou ?
* Evit se e tapas kalz a daoliou botez ;
* Ha ganen-me, goude, ’voe fest ar skuberez…
* Ar mammou a glemme, alïes hep rezon !
* Gant an holl dorfejou e samment va mignon :
* Mar kaved, e penn-ker Fistoulig ar Porz Kloz,
* Eur chupen dibastel, Fistoulig ’vije kaoz.
* Bloaz dek ha tri-ugent, o bloavez a anken,
* A erc’h, a frim, a skorn, n’az ankouaïn bihen !
* Ar Brusïaned fall a zismantre va bro ;
* Hepken e kleved komz eus gwastadur tro-dro,
* D’ar beure ’hed an deiz, e-pad an nozveziou,
* En tïez, er c’hêriou, kouls ha war ar maeziou.
* Dioueret a beuri, hep foenn, kolo, en noz,
* Al loened o-unan n’o doa ket a repos :
* Evit o distruja er parkou, er prajou,
* Ar bleizi treut naonek ’zileze ar c’hoajou,
* A viz du da c’houevrer, va c’hi tamm ne gouskas ;
* Er porz, er prad, el leur, a bep tu e harzas.
* Eun nozvez, goude koan, e c’hromellas meurbed.
* ’Lïes e voe klevet o tont d’e graou ’n eur red.
* Antronoz n’her gwelis.... En deveziou war-lerc’h,
* E kavjod e groc’hen er c’hoad e-mesk an erc’h.
* Mervel ’vit difenn
* Madou e berc’hen
* A zo eur skouer-vat
* Da heuilh e pep stad !
* ↑ Begek.
* ↑ Va ziegez.
# Va Mamm

| ◄ Treflez, ha ster ar zeas | Va Mamm | Al labourer o vont d’he dachenn ► |
* Enn eur zonjal em iaouankiz
* Hag em bro gaer ha karet,
* E taolann eur zell war va c’hiz,
* Gand eur galoun glac’haret ;
* Gwelet a rann, noz ha beure,
* E lojennik ar menez,
* Va mamm, evid he bugale,
* O pedi gant karantez.
* Pa vez dister eur bugelik
* Ez eo diez-braz da zevel.
* Me ioa, siouaz ! gwall reuzeudik,
* Ato war-nez da vervel ;
* Da va distera klemmadenn,
* Va mamm a veze gwelet,
* He c’haloun beuzet enn auken,
* Enn eunn taol, o tiredet.
* E-kichenn va c’havel aliez
* (Me gav d’in he gwelet c’hoaz)
* Pell-braz e veze war-evez,
* Heb en em skuiza biskoaz,
* Ia, beteg ma vije prennet
* Gand ar c’housk va daoulagad,
* Hed ann noz e vije chomet
* Ato dihun, va mamm vad.
* Nag a gerent, a vignouned,
* Hon euz karet war ann douar !
* A-boan er meaz euz ar vered,
* M’hon euz mouget hor glac’har ;
* Med, da-viken barz em c’haloun,
* Eunn dra jomo grisiennet,
* Bepred doun-braz : ar zonjezoun
* Euz va mamm muia karet.